Notícies - Recreem el Món
Exposició “Recreem el Món” al Centre de Barri Folch i Torres
L’exposició que us presentem és una invitació a reflexionar sobre la violència de gènere i la seva interacció directa amb altres violències.
Ha estat elaborada per l’alumnat de 4rt d’ESO de l’Institut Miquel Tarradell dins del projecte d’Aprenentatge i Servei “Recreem el món – Fent camí cap a l’equitat de gènere.
A través de les sessions d’aprenentatge s’ha capacitat l’alumnat perquè prengui consciència de quines són les causes estructurals que provoquen la violència de gènere, evidenciant com el sistema heteropatriarcal, el capitalisme i el racisme actuen simultàniament i conjuntament violentant també a dones i homes que escapen del binarisme de gènere, així com de les persones immigrades.
S’ha reflexionat sobre els estereotips de gènere, s’ha identificat i analitzat els tipus de violència de gènere, en quins entorns es dóna, les causes i les conseqüències. S’ha reflexionat sobre les múltiples identitats de gènere, identitats sexuals, opcions afectivo-sexuals i sobre les relacions de parella.
Aquest procés d’aprenentatge ha donat lloc a la creació de l’exposició “Recreem el món – Fent camí cap a l’equitat de gènere”. Una exposició en la qual us convidem a participar escrivint aquelles reflexions què ens ajudin a ampliar els coneixements i entre totes i tots crear un món més just i equitatiu.
3 juliol, 2018 /0 Comments/by Fundació Guné
http://recreemelmon.org/wp-content/uploads/2018/07/cartell-expo-APS.jpg 530 530 Fundació Guné http://recreemelmon.org/wp-content/uploads/2017/06/Logo-Recreem-el-món-01-1030x802.jpg Fundació Guné2018-07-03 12:42:482018-07-03 12:45:14Exposició "Recreem el Món" al Centre de Barri Folch i Torres